LEO ดีด 3% รับข่าวปิดดีล “เวิลดิ์ แอร์ โลจิสติกส์” โบรกฯชี้กำไรปีนี้ 213 ลบ. ชูเป้า 20 บ.
LEO ดีด 3% รับข่าวปิดดีล “เวิลดิ์ แอร์ โลจิสติกส์” โบรกฯชี้กำไรปีนี้ แตะ 213 ลบ. มองดีลจะมีอัพไซด์ต่อกำไรสุทธิราว 10% คาดค่าระวาจะยังคงอยู่ในระดับสูงตลอดปี แนะนำ “ซื้อ” เป้า 20 บ.
25 ม.ค. 2565

ผู้สื่อข่าวรายงานว่าวันนี้ (25 ม.ค. 2565) ราคาหุ้นบริษัท ลีโอ โกลบอล โลจิสติกส์ จำกัด (มหาชน) หรือ LEO ณ เวลา 10:40 น. อยู่ที่ระดับ 14.20 บาท เพิ่มขึ้น 0.40 บาท หรือ 2.90% โดยทำจุดสูงสุดที่ 14.60 บาท และทำจุดต่ำสุดที่ 14.00 บาท ด้วยมูลค่าการซื้อขาย 78.75 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (25 ม.ค. 2565) ว่า คณะกรรมการ LEO ได้มีการอนุมัติให้เข้าทำรายการได้มาซึ่งสินทรัพย์และการรับโอนกิจการทั้งหมดของบริษัท เวิลดิ์ แอร์ โลจิสติกส์ จำกัด (WA) ภายใต้กระบวนการโอนกิจการทั้งหมด Entire Business Transfer (EBT) โดยบริษัทฯ จะรับโอนกิจการทั้งหมดจาก WA ซึ่งหมายถึง ทรัพย์สิน หนี้สิน สิทธิ หน้าที่ และ ความรับผิดชอบทั้งหมดของ WA ทั้งนี้บริษัทฯ จะจัดตั้งบริษัทร่วมทุนแห่งใหม่ที่บริษัทฯ จะถือหุ้นในสัดส่วนไม่ต่ำกว่า 75% ร่วมกับกลุ่มผู้ถือหุ้นเดิมของ WA และชำระค่าตอบแทนการรับโอนกิจการ ทั้งหมดด้วยเงินสด และ/หรือ หุ้นสามัญของบริษัทร่วมทุนที่จะจัดตั้งขึ้นใหม่ โดยคิดเป็นมูลค่ารวมของการรับโอนกิจการทั้งสิ้น 275 ล้านบาท
ทั้งนี้ฝ่ายจัดการของบริษัทฯ อยู่ระหว่างการเจรจารายละเอียดของการเข้าทำรายการและการเข้าถือหุ้นในบริษัทย่อยร่วมกับกลุ่มผู้ถือหุ้นเดิมของ WA ซึ่งจะต้องใช้ระยะเวลาเจรจารายละเอียดปลีกย่อย โดยบริษัทฯ จะเปิดเผยวันที่เข้าทำรายการเสร็จสมบูรณ์ต่อตลาดหลักทรัพย์ต่อไป
อย่างไรก็ดีทางฝ่ายวิจัยมีมุมมองเป็นบวกต่อข่าวดังกล่าว โดยบริษัท World Air Logistics เป็นบริษัทที่ทำธุรกิจขนส่ง Freight Forwarder โดยบริษัทเป็นสมาชิกใน Thai Airfreight Forwarders Association (TAFA) และ The International Air Transport Association (IATA) มีรายได้ต่อปีราว 500 ล้านบาท ทั้งนี้หาก Book รายได้ตามเกณฑ์ของ LEO โดยการ Book gross profit เป็นรายได้ จะคิดเป็นรายได้ราว 100 บาทต่อปี
สำหรับเบื้องต้นทางฝ่ายวิจัยประเมินกำไรปี 2565 ที่ 213 ล้านบาท และดีล M&amp;A นี้คาดว่าจะมี Upside ต่อกำไรสุทธิปี 2565 ของทางฝ่ายวิจัยราว 10% อย่างไรก็ตามวานนี้ราคาหุ้น LEO ปรับลงแรง -7% อาจเป็นการ Sell on fact จากดีล M&amp;A และปรับตัวลงตามกลุ่ม Logistics ที่ลงแรง โดยถูกกดดันจากค่าระวางที่เริ่มอ่อนตัวลงเป็นอาทิตย์ที่สองติดต่อกัน ทั้งนี้ทางฝ่ายวิจัยมองว่า ค่าระวางจะยังคงอ่อนตัวลงในช่วงตรุษจีนเนื่องจากเป็นช่วงวันหยุดยาวของจีน ซึ่งยังคงมุมมองว่าค่าระวางจะฟื้นตัวอีกครั้งหลังตรุษจีนและจะยังคงอยู่ในระดับสูงตลอดปี คงคำแนะน า “ซื้อ” และราคาเป้าหมายที่ 20.00 บาท อิงปี 2565 ค่า PER ที่ 30 เท่า